《依韵和韩子华游赵氏园亭》
宋代·沈遘

春色先从禁苑来，侯家次第竞池台。清明已近鞦韆动，上巳相池曲水开。

绣幕风微花自舞，金炉日永麝销灰。病夫欢意那能强，漫作山公倒载回。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。